iweḍ-d ar baba-s yettru yenna-yas : - ziɣ a baba ur iyi-teḥmileḍ ara, txeddmeḍ-iyi aka txeddmeḍ-iyi aka,maci aka akk i ilaq, ay-id-tefkeḍ tacriḥt, yesɛan iɣessan d weɣrum yesɛan iqecran d wid-nni id lɛali yekkar yefka-yas-d aksum yesɛan iɣessan, aksum-nni yesɛa adif, ɛedda yečča aksum-nni, adif-nni idegger-it seg lkaru n ṭṭaq,yerrez lkaru-nni, imuqqel seg uṭiṭuc-nni iwala arrac deg berra ttelɛaben l balu, ttɛegiḍen, tturaren akkit, yuɣal diɣen ar imeṭawen, yenna-yas : - a baba akihen id lɛali ziɣ-nni, ahat arrac akk tturaren, nekk tḥejbeḍ-iyi deg uxxam - ah a mmi, kečč d mmi-s n selṭan, ad nwun medden deg-k kra i ikxeddmen - xaṭi a baba, ad fɣaɣ neɣ ad fɣaɣ, d aqcic illiɣ ad fɣaɣ ɛedda iruḥ yewwi-as-d tagmart akken ad t-yessufeɣ fell-as, tin d yewwi kan mi i yerkeb kan fell-ad ad teɣli seg wakken iseḥḥa , yejhed , yesɛa tazmert ɛedda iruḥ ar wemɣar azemni yenna-yas : - bɣiɣ ad sufɣeɣ mmi, ɛziz fell-i bɣiɣ ad tsuffɣeɣ sufel n tegmart, lumaɛna ur ufiɣ ara akk tin is-izemren - ruḥ ar wemkan n flan ad tafeḍ tagmart d tizya n mmi-k, swaswa ad terfed iruḥ yewwi-yas-d tagmart-nni yerna-yas-d tamegḥelt, d mmi-s n selṭan, iteddu, itteffeɣ yettruḥu ar lecɣal-is yettuɣal-d daya i yellan, almi id yiwen wass atan diɣen tuɣal-d settut-nni, netta yesɛa ṣenɛa ad imenṭar almi yeɛya ad isuk tagmart-nni ɣef umizab ad tessu aman, ɛedda tetbeɛ-it-d settut-nni ar din, tuli suffel n udekkan tettzala, as yeqqar wexxar a yemma temɣart ad tessu tagmart, wexxar a yemma tamɣart ad tessu tegmart, nettat wah am win iheddren i 148